
ᎠᏯᏙᎸᎢ 1
1:1  ᎿᏉᏃ ᎠᎻᏖᎠ ᎤᏪᏥ ᎠᏍᎦᏯ, ᏦᎾ ᎤᎷᏙᎴ ᏱᎰᏩ ᎤᏁᏨᎢ, ᎯᎠ ᏂᎦᏪᏍᎬᎩ:
1:2  ᏔᎴᎲᎦ ᏂᏂᏩ ᎮᏅ ᎦᏚᎲ ᎦᎸᏉᏗ ᎠᎴ ᎾᏍᎩ ᏧᎦᏘᎴᎩ ᎭᎵᏍᏓ; ᎠᏴᏰᏃ ᎾᏆᏤᏅ ᎢᎬᏱᏗᏢ ᎠᎵᏌᎳᏓᏂᎦ ᎤᏂᏍᎦᏅᏨᎢ.
1:3  ᎠᏎᏃ ᏓᏏᏏᏱ ᏚᎵᏘᏍᏗᏱ ᏙᎤᎴᏁ ᏦᎾ, ᏱᎰᏩ ᎠᎦᏔᏩᏕᎬ ᎠᏓᏅᎡᎲᎢ; ᏦᏉᏤᏃ ᏚᎦᏐᎠᏏᎴᎢ; ᎠᎴ ᏓᏓᏏ ᎡᎩ ᏥᏳ ᎤᏩᎱᎮᎢ; ᎾᏍᎩᏃ ᎠᎫᏴᏗ ᎨᏒ ᎤᏓᏴᎮ ᎠᎴ ᏅᏣᏁ ᏓᏏᏏᏱ ᎤᏁᏅᏍᏗᏱ ᏱᎰᏩ ᎱᎦᏔᏩᏕᎬ ᎠᏓᏅᎡᎲᎢ.
1:4  ᎠᏎᏃ ᎠᎺᏉᎯ ᎤᏍᎦᏎᏗ ᎤᏃᎴ ᎤᏅᏫᏗᏔᏁ ᏱᎰᏩ, ᎾᏍᎩᏃ ᏥᏳ ᎬᏩᏲᎢᏍᏗᏉ ᎢᎦᎢ ᏄᎵᏍᏔᏁᎢ.
1:5  ᎿᏉ ᎤᏂᏍᎦᎴ ᏥᏳ ᎠᏂᏂᏙᎯ, ᎠᎴ ᎠᏏᏴᏫᎭ ᎨᏒ ᎾᏍᎩ ᎤᏁᎳᏅᎯ ᎤᏰᎸᏒ ᏚᎾᎵᏍᏓᏁᎴᎢ, ᎠᎴ ᎠᎺᏉᎯ ᏭᎾᏗᏅᎭ ᏥᏳ ᏅᎵᏁᏌᎸ ᏐᏃᏙᏗ, ᎾᏍᎩ ᎠᏂᎬᎧᎯᏲᎢᏍᏗᏍᎬᎢ. ᎠᏎᏃ ᏥᏳ ᏚᏍᏆᎦᎸ ᎦᏠᎠᏂᎨᎯ ᎨᏎ, ᏦᎾ ᎠᎴ ᎾᎿ ᎦᏅᎨᎢ, ᎠᎴ ᎤᏯᏂᏒᎯ ᎦᎵᎮᎵ.
1:6  ᎾᏍᎩᏃ ᎢᏳᏍᏗ ᏥᏳᎯ ᏣᎦᏁᎶᏗ ᏚᎷᏤᎴᎢ, ᎠᎴ ᎯᎠ ᏄᏪᏎᎴᎢ, ᎦᏙᏉ ᎮᎵᎭ ᏂᎯ Ᏺ ᎯᎵᎯ? ᏔᎴᎲᎦ, ᎯᏯᎵᏍᏓᏏ ᏣᏁᎳᏅᎯ, ᏴᎠᏎᎦᎩᏉ ᏱᎦᏅᏓᏓ ᎤᏁᎳᏅᎯ, ᎾᏍᎩ ᎢᎦᏓᏒᏍᏗᏱ ᏂᎨᏒᎾ.
1:7  ᎠᎴ ᎤᎾᎵᎪᎯ ᎠᏂᏏᏴᏫᎭ ᎯᎠ ᏞᏚᎾᏓᏪᏎᎴᎢ, Ꭷ, ᎠᏙᎴᎰᎯᏍᏗᏱ ᎢᏓᏌᏍᏓᏉ, ᎾᏍᎩ ᎤᏍᏛᏗᏍᎬ ᎢᎦᏙᎨᎯᏍᏗᏱ, ᎯᎠ ᎤᏲ ᏥᏂᎦᏓᏍᏓᏁᎭ. ᎾᏍᎩᏃ ᎠᏌᏍᏙᎢ ᏚᎾᏗᏅᏎᎢ, ᏦᎾᏃ ᎤᏐᏁ ᎾᏍᎩ ᎱᏌᏍᏗᏍᎩ.
1:8  ᎿᏉᏃ ᎯᎠ ᏂᎬᏩᏪᏎᎴᎢ, ᏍᎩᏃᎲᏏ ᎢᏨᏔᏲᏎᎭ, ᎦᎪ ᎤᏍᏛᏗᏍᎬ ᏅᏗᎦᎵᏍᏙᏓ ᎯᎠ ᎤᏲ ᏥᏂᎦᎵᏍᏓᏁᎭ, ᎦᏙ ᎤᏍᏗ ᏗᏣᎸᏫᏍᏓᏁᎯ? ᎭᏢᏃ ᏔᎵᎴᎲᏍᎦ? ᎭᏢ ᎠᏰᎵ ᎪᎵᏒ ᎡᏣᏙᎵᎦ? ᎠᎴ ᎦᏙ ᎢᏳᎾᏍᏗ ᏴᏫ ᎢᏥᏠᏱ?
1:9  ᎯᎠᏃ ᏂᏚᏪᏎᎴᎢ, ᏥᏈᎷ ᎠᏴ, ᎠᎴ ᏱᎰᏩ ᏥᎾᏰᏍᎩ, ᎾᏍᎩ ᎦᎸᎳᏗ ᎡᎯ ᎤᏁᎳᏅᎯ, ᎾᏍᎩ ᏧᏬᏢᏅᎯ ᏥᎩ ᎠᎺᏉᎯ ᎠᎴ ᎤᎧᏲᏛᎯ.
1:10  ᎿᏉᏃ ᎤᎶᎡᏍᏔᏅᎯ ᎤᏂᏍᎦᎴ ᎾᏍᎩ ᎠᏂᏍᎦᏯ ᎠᎴ ᎯᎠ ᏂᎬᏩᏪᏎᎴᎢ ᎦᏙᏃ ᎯᎠ ᎾᏍᎩ ᏥᏂᏣᏛᏁᎸ? ᏱᎰᏩᏰᏃ ᎠᎦᏔᏩᏕᎬ ᎠᎵᏘᏒᎲ ᎠᏂᎦᏔᎮ ᎾᏍᎩ ᎠᏂᏍᎦᏯ ᏅᏗᎦᎵᏍᏙᏗᏍᎨ ᏧᏃᏁᎸᎯ ᎨᏒᎢ
1:11  ᎿᏉ ᎯᎠ ᏂᎬᏩᏪᏎᎴᎢ, ᎦᏙᏃ ᏓᏨᏴᏁᎵ ᎾᏍᎩ ᎠᎺᏉᎯ ᏙᎢ ᎣᎦᎵᏍᏓᏁᏗ ᎠᏴ, ᎠᎵᏖᎸᎲᏍᎨᏰᏃ ᎠᎹᏱ, ᎠᎴ ᎧᏁᏉᎨ ᎦᏃᎸᎢᏍᎬᎢ.
1:12  ᎯᎠᏃ ᏂᏚᏪᏎᎴᎢ, ᏍᎩᎾᎩ ᎠᎴ ᏫᏍᎩ ᏯᏓᎤᎦ ᎠᎺᏉᎯ ᎿᏉᏃ ᏂᎯ ᏙᎢ ᎤᏓᏣᎵᏍᏓᏁᎵ ᎠᎹᏉᏱ, ᏘᏍᎦᏔᎭᏰᏃ ᎠᏴᏉ ᏅᏓᎦᎵᏍᏙᏗᏍᎬ ᎯᎠ ᎡᏆ ᏥᏥᏃ ᎸᏓᏏ.
1:13  ᏃᏅᏍᎩᏂ ᎦᏙᎯ ᏗᎨᏒ ᏭᎾᎵᏱᎶᎯᏍᏗ ᎠᏍᏓᏯ ᏚᏂᎸᏫᏍᏗᏁᎴ ᎾᏍᎩ ᎠᏂᏍᎦᏯ ᎠᏂᎦᏪᎯᎲᎢ, ᎠᏎᏃ ᎥᏝ ᏰᎵ ᎢᎬᏣᏁᏛᏗ ᏱᎨᏎᎢ. ᎠᎺᏉᏁᏰᏃᎥ ᏓᏓᎾᏆᎡᏍᎨᎢ, ᎠᎴ ᏧᏂᎦᏘᎴᎩ ᎨᏎ ᎾᏃᎴᎢ.
1:14  ᎾᏍᎩᏃ ᎮᎵᏍᏙᏔᏁ ᏱᎰᏩ ᎤᎾᎵᏍᏓᏁᎴᎢ ᎠᎴᎯᎠ ᎮᏂᏪᏎᎢ, ᎢᏨᏍᏗᏰᏗᎭ ᏂᎯ Ᏺ, ᏱᎰᏩ, ᎢᏨᏍᏗᏰᏗᎭ ᏂᎯ, ᎯᎠ ᎠᏍᎦᏯ ᎬᏅ ᎥᏝᏍᏗ ᏱᏙᎦᎵᎬᏩᎳᏁᎴᏍᏗ ᎠᏴ ᎣᎦᏓᏒᎲᏍᏗᏱ, ᎠᎴ ᎤᏍᎦᏅᏨᎯ ᏂᎨᏒᎾ ᎤᎩᎬ ᏞᏍᏗ ᏥᏍᎩᏳᎢᏍᏔᏂ, ᏂᎯᏰᏃ Ᏺ, ᏱᎰᏩ, ᎾᏍᎩᏯ ᏱᏏ ᏣᏰᎸᎡ ᏂᏣᏛᏁᎸ.
1:15  ᎾᏍᎩᏃ ᏦᎾ ᎤᏂᎾᏎᎢ, ᎠᎴ ᎠᎺᏉᎯ ᏭᎾᏓᎢᏅᏎᎢ; ᎠᎴ ᏓᏓᎾᏆᏒᏍᎬ ᎠᎺᏉᎯ ᏙᎢ ᏄᎵᏍᏔᏁᎢ..
1:16  ᎿᏉᏃ ᎾᏍᎩ ᎠᏂᏍᎦᏯ ᏱᎰᏩ ᏅᏣᏘ ᎤᏂᎾᏰᏎᎢ, ᎠᎴ ᏱᎰᏩ ᏅᎾᎵᏍᎪᎸᏓᏁᎴ ᎠᎵᏍᎪᎸᏙᏗ, ᎠᎴ ᏅᎾᏚᏓᎸᏁᎴᎢ.
1:17  ᎾᏍᎩᏃ ᏦᎾ ᎤᎩᏯᏍᎩ ᎡᏆ ᎠᏣᏗ ᎤᏛᏅᎢᏯᏔᏅᎯ ᎨᏎ ᏱᎰᏩ ᎠᎴ ᏦᎢ ᎢᎦ ᏦᎢᏃ ᏒᏃᏱ ᎠᏣᏗ ᎤᏍᏉᎵᏱ ᎠᏯᏒ ᏦᎾ

2:1  ᎾᏍᎩᏃ ᎠᏣᏗ ᎤᏍᏉᎵᏱ ᏱᎰᏩ ᎾᏍᎩ ᎤᏙᎵᎦ ᎤᏁᎳᏅᎯ ᏧᏓᏙᎵᏍᏓᏁᎴᎢ
2:2  ᎠᎴ ᎯᎠ ᏄᏪᏎᎢ, ᏱᎰᏩ ᏥᏯᎵᏍᏓᏁᎸᎩ ᏅᏓᎦᎵᏍᏙᏗᏍᎬ ᏥᎩ ᏲᎬᎢ ᎠᎴ ᎾᏍᎩ ᎠᏆᏛᎦᏁᎸᎩ; ᏛᏆᎵᏍᏔᏅᎩ ᎠᏲᎱᎯᏍᏗ ᎤᏍᏉᎵᏱ, ᏥᏁᏦᏃ ᏣᏛᎦᏅᎩ.
2:3  ᎠᏍᏛᎩᏳᏰᏃ ᏗᎨᏒ ᏫᏍᏆᏓᎢᏅᏓ ᎨᏒᎩ ᎠᎺᏉᎯ ᎠᏰᎵ ᏗᎨᏥᎢ, ᎠᎴ ᎬᏩᏴᏫᏛ ᏕᎬᏆᏚᏫᏍᏛᎩ ᏕᎦᏃᎱᎩᏍᎬᎢ; ᎡᏆ ᏓᏬᎯᎳᏛ ᏂᎦᏛ ᏗᏣᏙᎵᎦ ᏓᎵᏍᏗᎳᏁᎬ ᎠᎴ ᏓᏓᎾᏆᎡᏍᎬᎢ.
2:4  ᎿᏉ ᎯᎠ ᎾᎩᏪᏒᎩ, ᏂᎯ ᏣᎦᏖᎾᏍᏗᏱ ᎨᏒ ᏙᏱᏗᎵ ᎥᏆᏓᎢᏅ, ᎠᏎᏃ ᏂᎯ ᏣᏙᎵᎦ ᎦᎸᏉᏗ ᎠᏓᏁᎸ ᎢᏓᏢ ᎠᏂ ᏫᏙᏛᎦᎦᎿᏂ.
2:5  ᏂᎬ ᏕᎬᏆᏚᏫᏍᏛᎩ ᎠᎹ, ᎠᏆᏓᏅᏙᎩᎯ ᏩᏍᏗ, ᎠᏍᏛᎩ ᎨᏒ ᏓᏆᏚᏫᏍᏛᎩ ᎤᏚᏫᏛ, ᎦᏄᎸᏒᏃ ᏥᏍᎪᎵ ᎦᎵᏍᏠᎸᎩ.
2:6  ᏕᎣᏓᎸ ᎭᏫᏂᏗᏢ ᏗᎨᏒ ᏩᎩᏃᏴᏴ ᏥᎸᎩ, ᎾᏆᏎ ᎠᏆᎵᏍᏚᏛᎩ ᎡᎶᎢ ᎬᏩᏚᏫᏛ ᎠᏎᏃ ᎠᏴ ᎬᏃᏛ ᎨᏒ ᏍᎩᏌᏔᏓᏅ ᏅᏬᏓᎸᎢᏍᏗ ᎨᏒ ᏅᏓᏍᎩᏍᏅᎲ, ᏂᎯ ᏱᎰᏩ ᏍᏆᏁᎳᏅᎯ.
2:7  ᏀᎢᏳ ᎠᏆᏓᏅᏙ ᎠᎩᏯᎥ ᎤᎵᎲᏲᎵᎸ ᏱᎰᏩ ᏥᏯᏅᏓᏛᎩ. ᎠᎴ ᏭᏴᎵᎸᎩ ᏫᏣᎷᏤᎸᎩ ᎠᏴ ᎦᏓᏙᎵᏍᏗᏍᎬᎢ, ᏭᏴᎵᎸᎩ ᎦᎸᏉᏗ ᎠᏓᏁᎸ ᏣᏤᎵᎦ.
2:8  ᎾᏍᎩ ᏄᎵᏌᎳᏛᎾ ᎠᏥᏍᎪᏅᎸᎯ ᎠᎾᎦᏌᏯᏍᏗᏍᎩ ᎤᏅᏌ ᎨᏥᏙᎵᏍᏗᏱ, ᎨᏒ ᏕᎤᏂᏲᏍᎦ.
2:9 ᎠᏴᏍᎩᏂ ᎠᏓᎵᏄᎵᏤᏗ ᎧᏁᎬ ᎬᏗ ᏓᎬᏯᎵᏍᎪᎸ ᏓᏁᎵ ᏄᏍᏛ ᎠᏆᏚᏓᎸᏅ ᏥᎩ ᎠᏎ ᎾᏍᎩ ᏓᎦᎫᏴᎯ; ᏱᎰᏩ, ᏗᎵᏍᎪᎸᏗᎭ ᎥᏓᏗᏍᏕᎸᏗ ᎨᏒᎢ.
2:10  ᎠᏣᏗᏃ ᎤᏁᏙᎣᎸᎩ ᏱᎰᏩ,  ᎾᏍᎩᏃ ᎤᎧᏲᏛᎯ ᎦᏙᎯ ᏗᎨᏒ  ᏦᎾ ᏭᎵᎦᏍᏔᏂᎴᎢ.

3:1  ᏔᎵᏁᏃ ᏱᎰᏩ ᎧᏁᎬ ᏦᎾ ᏅᎷᏤᎴᎢ, ᎯᎠ ᏂᏥᏪᏍᎬᎢ.
3:2  ᏔᎵᎲᎦ, ᏂᏂᏩ ᎮᏅ, ᎾᏍᎩ ᎦᎸᏉᏗ ᏚᎲᎢ, ᎢᏳᏍᏗ ᎠᎵᏥᏙᏗ ᎬᏅᏫᏍᏗᏍᎬ ᏫᏔᎵᏥᏙᎲᏏ.
3:3  ᎿᏉᏃ ᏚᎴᏁ ᏦᎾ, ᎠᎴ ᏂᏂᏩ ᏭᎷᏤᎢ, ᎾᏍᎩ ᏱᎰᏩ ᎧᏁᎬ ᎾᏍᎩᏯᎢ. ᏂᏂᏩ ᎤᏩᏒᏍᏔᏅᎯ ᎡᏉᎯ ᎦᏚᎲ ᎨᏎ ᎾᏍᎩᏃ ᎡᎢ ᏧᏙᎵᏋᏓ ᎠᏂᎩᏒᏍᏗ.
3:4  ᎠᎴ ᎾᏍᎩ ᏌᏉ ᎢᎦ ᎠᏂᎩᏍᏗᏱ ᎢᏴᏓ ᎤᎴᏅᎮ ᎾᏍᎩ ᎦᏚᎲ ᏦᎾ, ᎠᎴ ᎤᎵᏍᏕᎢ, ᎭᏃ ᏄᏪᏎᎢ, “ᎠᏏ ᏅᎦᏍᎪᎯ ᎤᎿᏳᎡᎵ, ᎿᏉᏃ ᏙᏗᏰᏥᎷᏘᏕᏐᏂ ᏂᏂᏩ.”
3:5  ᎿᏉᏃ ᎤᏁᎳᏅᎯ ᏅᏃᎯᏳᏁ ᏂᏂᏩ ᎠᏁᎯ ᏴᏫ, ᎠᎴ ᎠᏑᏟ ᎬᏗᏱ ᏚᏂᏃᏣᎳᏁᎢ, ᎠᎴ ᏧᏏᏕᏅ ᏚᎾᏄᏬᏒᎢ, ᎾᏍᎩ ᎤᎾᏔᏂᏛ ᎨᏒ ᎤᏓᎬᏩᏓᎴᏅᏓ ᏫᎬᏩᏲᎶᏨᏓᏃ ᏗᎨᏒ ᎾᏍᎩ.
3:6  ᏂᏂᏩᏲᏰᏃ ᎤᎬᏫᏳᎯ ᎧᏃᎮᏛ ᎤᎷᏤᎴᎢ, ᎠᎴ ᎤᎬᏫᏳᎯ ᎨᏒ ᎤᏪᏍᎩᎸ ᏙᏧᎴᏁᎢᏃ ᎠᎴ ᎤᏄᏬ ᎢᏴᏓ ᏚᏅᏁᎢ, ᎠᎴ ᎤᏂᏕᏅ ᎠᎵᏬ ᎤᏚᎵᏔᏁᎢ ᎠᎴ ᎤᎮᏬ ᎢᎬᏓ ᏭᎤᏁᎢ. ᎠᎴ ᎤᏂᏕᏅ ᎠᏄᏬ ᎤᏴᎵᏔᏁᎢ ᎪᏍᏚᏱᏃ ᎤᏪᏁᎢ.
3:7  ᎠᎴ ᏧᏂᏃᏣᎶᏗᏱ ᏄᏩᏁᎴᎢ ᎠᎴ ᎤᏂᏰᎵᎯᏍᏔᏁ ᏂᎬ ᏂᏂᏩᏲᎢ ᎤᎬᏫᏳᎯ ᏧᏃᏣᎶᏗ ᎮᏗ ᎠᎴ ᎾᏍᏉ ᎨᏥᎸᏉᏗ ᏧᏤᎵᎦ, ᎯᎠ ᎢᎦᏪᏍᎩ, ᏞᏍᏗ ᎢᏧᎳᏉ ᏴᏫ ᎦᎾᏝᎢᏃ, ᎠᏫᏃ ᎢᎬᏣᎫᏗ, ᏥᎠᎦᎵᏍᏓᏴᏂ ᎪᎱᏍᏗ. ᏞᏍᏗ ᎤᎾᏛᎿᏗᏙᎸᏱ. ᎠᎴ ᎠᎹ ᏥᎠᎾᏗᏔᎯ.
3:8  ᎤᏏᏕᏅᏍᎩ ᎠᏄᏬ ᎤᎾᏚᎵᏕᏍᏗ ᏴᏫ ᎠᎴ ᎦᎾᏝᎢ, ᎠᎴ ᎤᏁᎳᏅᎯ ᎠᏍᏓᏯ ᏩᎾᎵᏗᎰ;
ᎥᎥ, ᎤᏲ ᏧᏂᎸᎾᏍᏓᏁᏗᏱ ᏫᏚᏂᏚᎯ ᏩᎾᎦᏔᎲᎾ ᎠᏂᏏᏴᏫᎭᎢ, ᎠᎴ ᏅᏃᏰᏂ ᎠᏂᏱᏙᎲ ᎤᏓᏣᏙᏗ ᏫᏚᏂᏲᎯ.
3:9  ᎦᎪ ᏱᏅᎬᏙᎴᎰᎯ ᏱᏅᎬᎦᏔᎲᎾ ᎠᎴ ᏯᎿᏁᏟᏴᏫᏉ ᎤᏁᎳᏅᎯ, ᎠᎴ ᎤᏩᏘ ᏅᏔᎳᏬᏍᎬ ᏱᎪᎯᏍᏓᏂ. ᎾᏍᎩᏃ ᏂᎦᏥᏒᏅᎾ ᏱᎩ?
3:10  ᏄᏍᏛᏃ ᏚᏂᎸᏫᏍᏓᏁᎲ ᎤᎪᎮ ᎤᏁᎳᏅᎯ, ᎾᏍᎩ ᎤᏲ ᏧᏂᎸᏫᏍᏗᏁᎯ ᎨᏒ ᏕᏅᏂᏲᏍᎬᎢ; ᎠᎴ ᎾᏍᎩ ᎤᏲ ᎢᏧᏩᏁᏗ ᎤᏁᏟᏴᏎ ᎤᏁᎳᏅᎯ, ᎾᏍᎩ ᎢᏧᏩᏁᏗ ᎤᏁᏨᎢ ᎨᏒᎢ; ᎠᎴ ᎥᏝ ᎾᏍᎩ ᏱᏂᎦᏩᏁᎴᎢ.


ᎠᏯᏙᎸᎢ 4
4:1  ᎠᏎᏃ ᎤᎶᏞᏍᏔᏅᎯ ᎡᏍᎦ ᎤᏰᎸᏁ ᏦᎾ, ᎠᎴ ᎾᏍᎩ ᎤᏣᏘ ᎤᏔᎳᏬᏎᎢ.
4:2  ᎠᎴ ᏱᎰᏩ ᎤᏓᏙᎵᏍᏓᏁᎴ, ᎯᎠ ᏄᏪᏎᎢ, ᏂᎯᏲ ᎬᏯᏓᏙᎵᏍᏓᏁᎭ, Ᏺ, ᏱᎰᏩ, ᏝᏍᎪ ᎯᎠ ᎢᏯᎩᏪᏛ ᏱᎰᏩ, ᏀᎢᏳ ᎠᏆᏤᎵᎪᎯ ᎠᏏ ᏥᎨᏙᎲᎩ?  ᎾᏍᎩ ᎢᏳᏎᏗ ᏓᏏᏏᏱ ᎠᏆᎵᏘᏒᎩ ᎢᎬᏱᎢ;  ᏥᎦᏔᎲᎩᏰᏃ ᎾᏍᎩ ᏣᏓᎨᏳᎯ ᏣᏁᎳᏅᎯ ᎨᏒᎢ, ᎠᎴ ᏣᏓᏙᎵᏣᏘ, ᏣᏔᎳᏬᎯᏍᏗᏱ ᏣᏍᎦᏃᎸ, ᎠᎴ ᎤᏣᏘ ᏣᏓᏅᏘᏳ ᎨᏒᎢ, ᎠᎴ ᎤᏲ ᎾᏍᎩ ᎨᏒ ᎭᏓᏅᏖᎯᏏᏍᎩ.
4:3  ᎾᏍᎩᏃ ᎿᏉ Ᏺ, ᏱᎰᏩ, ᎬᏍᏗᏰᏗᎭ ᎠᏴ ᎬᏅᎢ ᏒᏍᎩᎩᏏᏉ; ᎤᏩᏰᏃ ᎣᏏ ᏯᎩᏲᎱᏒ ᏒᏍᎦᏉ ᎨᎢ ᏱᎩ.
4:4  ᎿᏉᏃ ᏱᎰᏩ ᎾᏍᎩ ᎯᎠ ᏄᏪᏎᎢ, ᎣᏏᏍᎪ ᎿᏛᏁ ᏥᏣᏔᎳᏬᏍᎦ?
4:5  ᎾᏍᎩᏃ ᎢᏳᏍᎦᎫᎲ ᏭᎮᎪᏙ ᏦᎾ, ᎠᎴ ᎦᎫᎲ ᏗᎧᎵᎬ ᎢᏗᏢᎤᏪᏁᎢ, ᎠᎴ ᎾᎿ ᎤᏓᏬᏓᏝᏁᎴᎢ, ᎠᎴ ᎾᏍᎩ ᎭᏫᏂᏗᏢ ᎤᏪᏁ ᎤᏓᏩᏗᏍᏙᏛᎢ, ᎬᏂ ᎬᏩᎪᏩᏛᏗ ᏱᎮᎵᏍᏔᏅ ᎾᏍᎩ ᎦᎫᎲ ᏅᏓᏳᎵᏍᏓᏁᎵᏒᎢ.
4:6  ᎦᎸᎾᏃ ᏅᏛᏅᎢᏍᏓᏁᎴ ᏱᎰᏩ ᎤᏁᎳᏅᎯ ᎠᎴ ᏦᎾ ᏅᎹᏅ ᎦᎸᎳᏗᏢ ᎤᏖᎸᎳᏗᏓᏍᏗ ᏄᏩᏁᎳᎢ. ᎾᏍᎩ ᎠᏍᎪᎵ ᎦᎸᎳᏗᏟ ᏅᏓᏩᏗᏍᏗᏍᎩ ᎢᏳᎵᏍᏙᏗᏱ, ᎾᏍᎩ ᎤᏪᎵᎯᏍᎬ ᎤᎦᏓᎴᏍᏗᏱ; ᎾᏍᎩᏃ ᎦᎸᎾ ᏅᎵᏍᏙᏔᏁ ᎤᎵᎮᎵᏍᏗᏳ ᏅᏓᏅᏓᏕ ᏦᎾ.
4:7  ᎠᏎᏃ ᏧᏍᎪᏯ ᎢᎤᏛᏅ ᎢᏍᏔᏁ ᎤᏁᎳᏅᎯ ᎤᎩᏨᏓ ᎿᏉ ᎢᎦ ᎤᏛᎿ ᏑᎾᎴ, ᎠᎴ ᎾᏍᎩ ᎦᎸᎾ ᎫᎦᏘᎸᏎ ᎾᏍᎩᏃ ᎢᏳᏍᏗ ᎤᏩᏴᏎᎢ.
4:8  ᎠᎴ ᎾᏍᎩ ᎮᎵᏍᏔᏁ, ᏅᏙ ᎤᎧᎸᏣ, ᎾᏍᎩ ᏗᎧᎸᎬ ᎢᏗᏢ ᎠᏍᏓᏴ ᏅᏓᏳᏃᎸᏗ ᏅᏩᏁᎴ ᎤᏁᎳᏅᎯ; ᏦᎾ ᎠᏍᎪᎵ ᎤᎦᎵᏎ ᎤᏗᎴᎩ ᏅᏙ; ᎾᏍᎩ ᎢᏳᏍ ᎤᎸᏕᎯᎮᎢ, ᎠᎴ ᎯᎠ ᏅᏪᏎᎢ, ᎤᏟ ᎣᏏ ᎠᎩᎵᎱᎯᏍᏗᏱ ᎠᏃ ᎾᏍᎩ ᏱᎨᎠ
4:9  ᏦᎾᏃ ᎯᎠ ᏄᏪᏎᎴ ᎤᎯᎳᏅᎯ, ᎦᎸᎾ ᏥᏳᏳᎥᏍᎦ ᎣᏏᏉᏍᎪᎿᏛᏁᎭ? ᎯᎠᏃ ᏂᎤᏪᏎᎢ, ᎣᏏ ᏂᎦᏛᏁ ᏣᏋᏳᎦ ᎠᎩᏲᎱᎯᏍᏗ ᎬᏗᏍᎩ
4:10 ᏱᎰᏩᏃ ᎯᎠ ᏅᏪᏎᎴᎢ, ᏂᎯ ᎦᎸᎾ ᎢᎯᏯᏙᎵᎦ ᎾᏍᎩ ᏣᎵᏂᏁᎸᎯ ᏂᎨᏒᎾ, ᎾᏍᏉ ᎤᏛᎯᏍᏗᏱ ᏂᏨᏂᏌᏅᎾ ᏏᎡᏃᏱᏉ ᏧᏛᏒᎩ, ᎠᎴ ᏏᎡᏃᏱᏉ ᏧᎿᏍᎬᏦᏅᎩ.
4:11 ᏝᏍᎪᏃ ᏥᏍᏙᎵᏍᏗ ᏱᎩ ᏂᏂᏩ, ᎾᏍᎩ ᎦᎸᏉᏗ ᏥᎦᎫᏎ, ᎾᏍᎩ ᎾᎿ ᏣᏂᏯᎠ ᎠᏍᎪᎯᏧᏛ ᏔᎳᏍᎪᎯ ᎢᏯᎦᏴᎵ ᎤᎶᏒᏍᏗ ᎢᏯᏂ ᏴᏫ ᎾᏍᎩ ᏗᎬᏩᏃᎵᏍᏗ ᏂᎨᏒᎾ ᏥᎩ ᎾᏍᎩ ᎠᏂᎦᏘᏏ ᎢᏗᎰ ᎤᏃᏰᏂ ᎠᏃ ᎠᏂᎦᏍᎦᏂ ᎢᏗᏢ ᎤᏃᏰᏂ ᎨᏒᎢ, ᎠᎴ ᎾᏍᎩ ᎤᏧᏛᏍᏗ ᎦᎾᏝᎢ.
